ههڵبژاردهى ئوستڕالیا نازناوى جامى نهتهوهكانى ئاسیاى بۆ تۆپى پێ بۆ یهكهم جار له مێژووى خۆى بهدهستهێنا، جامى ئاسیاى 2015 به بهشدارى 16 ههڵبژاردهو بۆ یهكهم جار له مێژووى پاڵهوانێتیهكه له وڵاتى ئوستڕالیا بهڕێوهچوو، له یارى كۆتایشداو له یاریگاى سیدنى، ههڵبژاردهى ئوستڕالیاى میواندار به دوو گۆڵ بهرامبهر به گۆڵێك له ههڵبژاردهى كۆریاى باشوورى بردهوه، له دواخولهكى كاتى یاسایى گێمى یهكهمدا، یاریزان ماسیمۆ لۆنگۆ گۆڵێكى بۆ ئوستڕالیا تۆماركرد، له یهكهم خولهكى كاتى زیادكراوى گێمى دووهمیشدا.
یاریزان سۆن هیونگ مین گۆڵى بهرامبهرى كۆریاى باشوورى بهدهستهێنا، بهتهواوبوونى ههردوو گێمى یاسایى به یهكسان بوونى ههردوو ههڵبژارده به گۆڵێك بۆ ههریهكهیان، پهنا برایه بهر دوو گێمى زیادكراو، له دوایین خولهكى گێمى زیادكراوى یهكهمدا، جیمس تڕاوسى گۆڵى دووهم و بردنهوهى ئوستڕالیاى تۆماركردو نازناوى جامى ئاسیاى كرده دیارى بۆ ههڵبژاردهى وڵاتهكهى، له ڕێوڕهسمى كۆتایی پاڵهوانێتیهكهشداو به ئامادهبوونى جۆزێف سیب بلاتهرى سویسرى و سهرۆكى فیفاو سهلمان بن ئیبراهیمى بهحڕهینى و سهرۆكى یهكێتى تۆپى پێى ئاسیا جامى ئاسیا پێشكهشى یاریزانانى ئوستڕالیا كرا.